CELEX: 32004D0786(01)
Language: el
Date: 2004-11-18 00:00:00
Title: 2004/786/ΕΚ: Απόφαση της Επιτροπής, της 18ης Νοεμβρίου 2004, για την τροποποίηση της απόφασης 92/471/ΕΟΚ σχετικά με τα υποδείγματα κτηνιατρικών πιστοποιητικών για τις εισαγωγές εμβρύων βοοειδών [κοινοποιηθείσα υπό τον αριθμό Ε(2004) 4380] (Κείμενο που παρουσιάζει ενδιαφέρον για τον ΕΟΧ)

23.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 346/32
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Νοεμβρίου 2004
   για την τροποποίηση της απόφασης 92/471/ΕΟΚ σχετικά με τα υποδείγματα κτηνιατρικών πιστοποιητικών για τις εισαγωγές εμβρύων βοοειδών
   [κοινοποιηθείσα υπό τον αριθμό Ε(2004) 4380]
   (Κείμενο που παρουσιάζει ενδιαφέρον για τον ΕΟΧ)
   (2004/786/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), και ιδίως το άρθρο 9 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Η απόφαση 92/471/ΕΟΚ της Επιτροπής, της 2ας Σεπτεμβρίου 1992, σχετικά με τους υγειονομικούς όρους και την έκδοση κτηνιατρικού πιστοποιητικού για τις εισαγωγές εμβρύων βοοειδών από τρίτες χώρες (2), προβλέπει ότι τα κράτη μέλη επιτρέπουν την εισαγωγή μόνον εμβρύων βοοειδών τα οποία είναι σύμφωνα με τις προϋποθέσεις που αναφέρονται στο υγειονομικό πιστοποιητικό σύμφωνα με το τμήμα Ι των παραρτημάτων Α και B της εν λόγω απόφασης.
            
         
               (2)
            
            
               Οι υγειονομικοί όροι που καθορίζονται στην οδηγία 89/556/ΕΟΚ για το ενδοκοινοτικό εμπόριο εμβρύων βοοειδών είναι αυστηρότεροι από εκείνους που ισχύουν για τις εισαγωγές εμβρύων βοοειδών.
            
         
               (3)
            
            
               Σύμφωνα με την οδηγία 89/556/ΕΟΚ δεν επιτρέπεται να αποστέλλονται έμβρυα βοοειδών από το έδαφος ενός κράτους μέλους προς το έδαφος ενός άλλου κράτους μέλους παρά μόνον εάν έχουν συλληφθεί με τεχνητή σπερματέγχυση ή εξωσωματική γονιμοποίηση με σπέρμα σπερματοδότη ενός κέντρου συλλογής σπέρματος ή με σπέρμα αποθηκευμένο σε κέντρο συλλογής σπέρματος και εφόσον τα κέντρα αυτά είναι εγκεκριμένα από την αρμόδια αρχή σύμφωνα με την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος βοοειδών (3).
            
         
               (4)
            
            
               Αν και ο κίνδυνος μετάδοσης ορισμένων μεταδοτικών νόσων μέσω των εμβρύων εκτιμήθηκε ως αμελητέος από τη διεθνή ένωση για τη μεταφορά εμβρύων (IETS) υπό την προϋπόθεση ότι γίνεται ορθός χειρισμός των εμβρύων ανάμεσα στη συλλογή και τη μεταφορά, πρέπει να λαμβάνονται οι κατάλληλες προφυλάξεις προς τ’ ανάντη όσον αφορά το σπέρμα που χρησιμοποιείται για τη γονιμοποίηση.
            
         
               (5)
            
            
               Είναι αναγκαίο, για λόγους υγείας των ζώων, οι ίδιοι όροι που ισχύουν για το ενδοκοινοτικό εμπόριο εμβρύων βοοειδών να ισχύουν και για τις εισαγωγές των εμβρύων αυτών, ιδίως όσον αφορά το σπέρμα που χρησιμοποιείται για τη γονιμοποίηση, το οποίο πρέπει να πληροί τους όρους της οδηγίας 88/407/ΕΟΚ.
            
         
               (6)
            
            
               Ως εκ τούτου, η απόφαση 92/471/ΕΟΚ πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα Α και Β της απόφασης 92/471/ΕΟΚ τροποποιούνται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση ισχύει από τις 26 Νοεμβρίου 2004.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Νοεμβρίου 2004.
      
         
            Για την Επιτροπή
         
         David BYRNE
         
         
            Μέλος της Επιτροπής
         
      
   
   
      (1)  ΕΕ L 302 της 19.10.1989, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 270 της 15.9.1992, σ. 27· απόφαση όπως τροποποιήθηκε τελευταία από την απόφαση 2004/52/ΕΚ (ΕΕ L 10 της 16.1.2004, σ. 67).
   
      (3)  ΕΕ L 194 της 22.7.1988, σ. 10· οδηγία όπως τροποποιήθηκε τελευταία από την οδηγία 2004/101/ΕΚ της Επιτροπής (ΕΕ L 30 της 4.2.2004, σ. 15).
   
      ΠΑΡΑΡΤΗΜΑ
      Τα παραρτήματα Α και Β της απόφασης 92/471/ΕΟΚ τροποποιούνται ως εξής:
      
                  1.
               
               
                  Το τμήμα Ι του παραρτήματος Α αντικαθίσταται από το ακόλουθο κείμενο:
                  
                     
                  
                     
               
            
                  2.
               
               
                  Το τμήμα Ι του παραρτήματος Β αντικαθίσταται από το ακόλουθο κείμενο: